અમદાવાદથી દિલ્હી જતી ગો એરની ફલાઇટને ગઈ વહેલી સવારે બર્ડ હિટ નડી જતાં પાયલોટે સમયસૂચકતા દાખવી પંદર મિનિટમાં જ ફલાઇટ પાછી વાળી ઇમરજન્સી લેન્ડીંગ કરાવતાં મોટી દુર્ઘટના ટળી ગઇ હતી. પ્રવાસીઓએ જીવ બચી જતાં રાહતનો દમ લીધો હતો પરંતુ ત્યારબાદ નવી ફલાઇટ કે જવા માટેની અન્ય કોઇ વૈકલ્પિક સુવિધા ઉપલબ્ધ નહી બનાવાતાં પ્રવાસીઓએ અમદાવાદ એરપોર્ટ પર જારદાર હોબાળો મચાવ્યો હતો. એક તબક્કે એરપોર્ટ ઓથોરીટી સહિતના સત્તાધીશોને દરમ્યાનગીરી કરી મામલો થાળે પાડવાની ફરજ પડી હતી.